Copyright: Thursday, February 03, 2000 16:09:29


A mintázat vagy a tapéta megjelenése a képernyőn. Megtekintheti az adott tapétát, ha a háttérképek listájában a tapéta nevére kattint. A Mintázat gombra kattintva megnézheti a rendelkezésre álló mintázatokat.


Az Asztal befedésére használható tapétaminták listája. Ha rákattint valamely tapétanévre, a fenti képernyőképen láthatja a kijelölt tapéta mintáját.


Erre a gombra kattintva mintázatot választhat az Asztal befedéséhez vagy újat hozhat létre. Ha nem állított be tapétát, a mintázat az egész Asztalt be fogja fedni. Ha kijelölte valamely tapétát, és a Kép megjelenítése listából a Középre elemet választja, a mintázat a tapéta körüli teret fogja kitölteni. Ha ez a gomb nem elérhető, akkor olyan beállítást választott a Kép megjelenítése listából, amelyben a teljes képernyőt befedi a tapéta.


Az Asztal befedésére használható mintázatok listája. Az adott mintázat nevére kattintva megtekintheti annak mintáját.


A kijelölt mintázat így fog megjelenni a képernyőn.


Ide kattintva szerkesztheti valamelyik létező mintázatot vagy létrehozhat egy újat.


A kijelölt mintázat neve. Ha a kijelölt mintázat alapján új mintázatot szeretne létrehozni, írjon be egy új nevet, majd módosítsa a mintázatot úgy, hogy a Mintázat listában kattintással változtatja a négyzetek színét.


Itt módosíthatja a mintázatokat. A négyzetek színét úgy módosíthatja, hogy rájuk kattint. A négyzetek színét a Megjelenés lapon az Asztal elemhez beállított szín határozza meg.


A mintázat így fog megjelenni valós méretben, amikor ismétlődve befedi az Asztalt.


Ezzel a gombbal bezárhatja a Mintázatszerkesztő párbeszédpanelt és mentheti a végrehajtott változtatásokat.


Ezzel a gombbal az új, névvel ellátott mintázatot felveheti a Mintázat listába.


Ezzel a gombbal mentheti a mintázaton végrehajtott módosításokat.


Ezzel a gombbal eltávolíthatja a kijelölt mintázatot a Mintázat listából.


Ide kattintva más meghajtón vagy más mappában kereshet tapétákat. Többféle kiterjesztésű fájlt használhat tapétaként: .bmp, .gif, .jpg, .dib, .png és .htm kiterjesztésűeket.


A tapétamegjelenítési beállítások listája. Ha a Középre elemet választja, a kép a képernyő közepén jelenik meg; ha a Mozaik elrendezést választja, a kép ismétlődve fedi be a teljes képernyőt; a Nyújtás lehetőséget választva a kép képernyőméretűre nyújtva fedi be a teljes képernyőt.


Ezt a lehetőséget választva beállíthatja, hogy a tapétának használt kis képek annyiszor ismétlődjenek, hogy a teljes képernyőt befedjék.


Ezt a lehetőséget választva megadhatja, hogy a tapétának használt kép a képernyő közepén jelenjen meg.


Ezt a lehetőséget választva megadhatja a tapétának választott kép képernyőméretűre nyújtását.


A kijelölt képernyőkímélő így fog megjelenni a képernyőn. A képernyőkímélőt megtekintheti, ha a Képernyőkímélő listában a nevére kattint.


A rendelkezésre álló képernyőkímélők listája. A képernyőkímélők mozgó ábrákat jelenítenek meg, amelyek megakadályozzák a képernyő károsodását. A képernyőkímélő automatikusan elindul, ha a számítógép egy adott ideig nem végez semmilyen műveletet.


Ebben a léptetőmezőben megadhatja, hogy mennyi idő eltelte után indítsa el a rendszer a kiválasztott képernyőkímélőt.


Ide kattintva megnézheti, hogyan fog kinézni a kiválasztott képernyőkímélő. A villámnézetet az egér megmozdításával vagy egy billentyű lenyomásával állíthatja le.


E jelölőnégyzet bejelölésével megadhatja, hogy a bejelentkezési jelszava hozzárendelődjön a képernyőkímélőhöz, amikor letelt a várakozási idő. Ez egy biztonsági lehetőség, amely zárolja a munkaállomást mindaddig, amíg be nem írja a jelszavát a zárolás feloldásához és a munka folytatásához.


Erre a gombra kattintva módosíthatja a kiválasztott képernyőkímélő beállításait.


Az Energy Starä egy, az Amerikai Egyesült Államok Környezetvédelmi Hivatala (U.S. Environmental Protection Agency, EPA) által felügyelt program, amelynek célja a személyi számítógépek és perifériáik energiafogyasztásának csökkentése. Az Energy Star embléma nem jelenti azt, hogy az adott terméket vagy szolgáltatást az EPA jóváhagyta.


Ide kattintva megnyithatja az Energiagazdálkodási lehetőségek tulajdonságai párbeszédpanelt, amelyen módosíthatja a képernyő energiaellátásának beállításait.


Azoknak a mintáknak a listája, amelyekkel egyszerre módosítható több képernyőelem. A képernyőelemek megjelenése (szín, méret, alak) minden egyes mintában eltér. Használhatja ezeket az előre megadott mintákat, de akár újakat is létrehozhat és menthet.


Ide kattintva mentheti a képernyő jelenlegi beállításait. A megadott név meg fog jelenni a Séma listában, így bármikor könnyen visszaállíthatja ezt a beállítást.


Itt adhatja meg a jelenlegi képernyő-beállítás nevét. A megadott név meg fog jelenni a Séma listában, így bármikor könnyen visszaállíthatja ezt a beállítást.


Ide kattintva törölheti a Séma listában kiválasztott sémát.


Az aktuális beállítások így fognak megjelenni az Asztalon.


Azon képernyőelemek listája, amelyeknek módosíthatja a beállításait.


Ebben a léptetőmezőben adhatja meg a kiválasztott ablakelem méretét képpontban.


A kiválasztott ablakelemhez választható háttérszínek listája.


A kiválasztott elemekhez, például a címsorhoz használható színátmenetek (két szín közötti egyenletes árnyalások) listája. Ha ez a beállítási lehetőség nem érhető el, akkor a kiválasztott elem színátmenetét nem lehet módosítani.


A kiválasztott ablakelem szövegéhez választható színek listája.


A kiválasztott ablakelem szövegéhez választható betűtípusok listája.


A kiválasztott ablakelem szövegéhez használható, pontokban megadott betűméretek listája.


Ide kattintva félkövér betűket állíthat be a kiválasztott ablakelemhez.


Ide kattintva dőlt betűket állíthat be a kiválasztott ablakelemhez.


A kijelölt Active Desktop elemek így fognak megjelenni az Asztalon.


Itt adhatja meg, hogy megjelenjen-e webtartalom az Active Desktop felületen. Ha bejelöli ezt a jelölőnégyzetet, akkor aktív tartalmat (például tőzsdei árfolyamjelzőt) adhat az Asztalhoz.


Az elérhető Active Desktop elemek listája. Ha a jelölőnégyzet nincs bejelölve, az elem nem jelenik meg az Asztalon.

 A Jelenlegi saját honlap jelölőnégyzet bejelölésével a böngészőben megadott honlapot jelenítheti meg.


Ide kattintva új elemet adhat hozzá az Active Desktop felülethez - kövesse a képernyőn megjelenő utasításokat. Az új elem hozzáadódik az Active Desktop elemek listájához.


Ide kattintva eltávolíthatja a kijelölt Active Desktop elemet. Ha a Jelenlegi saját honlap jelölőnégyzet be van jelölve, ez a gomb nem érhető el.


Ide kattintva megtekintheti és megváltoztathatja a kijelölt Active Desktop elem tulajdonságait, és megadhatja, hogy az oldal elérhető legyen kapcsolat nélküli módban is.


Itt láthatja az Asztalon lévő elemek megjelenítéséhez használt ikonokat. Az adott elemhez más ikont adhat meg, ha az elemre, majd az Ikoncsere gombra kattint.


Ide kattintva más ikont adhat meg az Asztal kiválasztott eleméhez.


A jelölőnégyzet bejelölésével megadhatja, hogy az Asztalon lévő ikonok a jelenleg használt képernyő által támogatott, és a színpaletta beállításai által lehetővé tett összes színt felhasználva jelenjenek meg.


A jelölőnégyzet bejelölésével megadhatja, hogy az ablak mozgatása és méretezése közben látható legyen az ablak tartalma. Ha ez a jelölőnégyzet nincs bejelölve, az ablak mozgatásakor annak csak a körvonala látszik.


A jelölőnégyzet bejelölésével megadhatja a nagy betűtípusok éleinek simítását, így jobban olvashatóvá válnak a képernyőn megjelenő betűtípusok. E beállítási lehetőség használatához 256 szín megjelenítését támogató videocsatoló és képernyő szükséges. A legjobb eredmény eléréséhez High Color (16 bites) színmegjelenítést támogató videocsatoló és képernyő szükséges.


A képernyőn megjelenő betűtípusok olvashatóságát javító beállítások listája.


A jelölőnégyzet bejelölésével megadhatja, hogy az Asztalon lévő fájlokat, mappákat és parancsikonokat nagy ikonok jelöljék. A nagy ikonok használatához több memória szükséges, mint a kisebb ikonokhoz. Ha a teljesítmény csökkenését észleli, törölje a jelet ebből a jelölőnégyzetből.


Ide kattintva visszaállíthatja az Asztal kiválasztott eleméhez annak eredeti ikonját.


A jelölőnégyzet bejelölésével megadhatja, hogy a menü- és a fájlparancsokhoz animációk aktiválódjanak. Az animációk megváltoztatják a menük és az ablakok megjelenését megnyitáskor és bezáráskor.


Az elérhető áttűnések listája. A Gördítés effektus elemet választva beállíthatja a menük ki- és visszagördülését, a Halványítás effektus elemet választva pedig beállíthatja, hogy megnyitáskor a menük fokozatosan előtűnjenek, bezáráskor pedig elhalványuljanak.


A jelölőnégyzet bejelölésével megadhatja a billentyűparancsok (a menük és a vezérlőelemek aláhúzott karakterei) és a beviteli fókuszjelzők (az objektumok körüli pontozott keretek) elrejtését, amíg ténylegesen megkezdi a billentyűzettel (általában az Alt, a Tab és a nyílbillentyűkkel) történő navigálást a Windows rendszerben.


Itt láthatja, hogy a beállításoktól függően mekkorák lesznek az adott ikonok a képernyőn. Ha több képernyő van telepítve, akkor jobb gombbal az adott képernyő ikonjára, majd az Azonosítás parancsra kattintva megjeleníthet egy számot az ikonhoz tartozó képernyőn. A Képernyő, a Színek és a Képernyőterület csoportokban az adott képernyő beállításai találhatók.

Ha egynél több ikon látható, az ikonok húzásával olyan elrendezést alakíthat ki, amely megjeleníti az elemek mozgatási irányát a képernyők között. Ha például két képernyőt használ, és egyikről a másikra úgy szeretné áthelyezni az elemeket, hogy az adott elemet balra vagy jobbra húzza, helyezze az ikonokat egymás mellé. Ha az elemeket úgy szeretné áthelyezni egyik képernyőről a másikra, hogy felfelé vagy lefelé húzza azokat, helyezze az ikonokat egymás alá. Az ikonok helyzetének nem kell megegyeznie a képernyők fizikailag elfoglalt helyével. Az ikonokat tehát egymás fölött is elhelyezheti, bár a képernyők a valóságban egymás mellett vannak.


Itt láthatja az összes telepített videocsatoló nevét. Ha több képernyőt használ, az elsődleges képernyőhöz tartozó csatoló szerepel az első helyen.


Megjeleníti annak a képernyőnek az aktuális színbeállításait, amely videocsatolójának neve a Képernyő felirat alatt látható. Más színbeállítást úgy választhat, hogy a nyílra, majd a kívánt beállításra kattint.


Annak a képernyőnek az aktuális képernyőterület-beállításai, amely videocsatolójának neve a Képernyő felirat alatt látható. A kívánt képernyőterület nagyságát a csúszka húzásával határozhatja meg. Minél nagyobb a képpontok száma, annál több információ jelenhet meg a képernyőn.


Itt adhatja meg az Asztal kiterjesztését a fent kijelölt ikonhoz tartozó képernyőre. Ez a jelölőnégyzet nem érhető el az elsődleges képernyő esetén, mert az összes többi képernyő az elsődleges képernyő kiterjesztése.


Ide kattintva megnyithatja a Képernyő felirat alatt megadott képernyőhöz és videocsatolóhoz tartozó Tulajdonságok párbeszédpanelt.


Itt adhatja meg, hogy a kijelölt ikonhoz tartozó képernyő legyen az elsődleges képernyő. A számítógép indításakor az elsődleges képernyőn jelenik meg a bejelentkezési párbeszédpanel. A legtöbb program ablakai első indításkor szintén az elsődleges képernyőn jelennek meg.


Ide kattintva megjeleníthet egy számot a fenti ikonokhoz tartozó képernyőkön.


Ide kattintva elindíthatja a Képernyő hibaelhárítót.


A kijelölt képernyőhöz használható betűméretek. Más betűméretet úgy adhat meg, hogy a listában valamely betűméretre vagy az Egyéb elemre kattint - ez utóbbival egyéni betűméretet állíthat be.


Az egyéni betűmérethez beállítható százalékok. A változásokat a Minta csoportban, a vonalzó alatt veheti szemügyre. A megadott betűméret a rendszer minden videocsatolójára vonatkozik.


Ide kattintva és a kurzort a vonalzó mentén húzva egyéni betűtípus-beállítást adhat meg. Miután húzással elvégezte a beállítást, a változásokat a vonalzó alatti mintán, a pontos százalékot pedig a fenti listán láthatja.


Így fog megjelenni a módosított betűtípus.


A képernyő színbeállításainak megváltoztatásához használható beállítások.


Ezt a választógombot bejelölve megadhatja, hogy a számítógép automatikusan újrainduljon a rendszer színbeállításainak módosítása után. A Windows 2000 rákérdez, hogy újra kívánja-e indítani a számítógépet. Az Igen gombra kattintás előtt feltétlenül mentse a még nem mentett adatokat.


Ezt a választógombot bejelölve megadhatja, hogy a számítógép újraindítás nélkül alkalmazza a rendszer képernyő-beállításainak módosításait.

A változtatások után egyes programok újraindítás nélkül esetleg helytelenül fogják megjeleníteni a színeket. Ha ezt tapasztalja, zárja be, majd nyissa meg újra a programot a színbeállítások módosítása után.


Ezt a választógombot bejelölve megadhatja, hogy a Windows 2000 mindig rákérdezzen arra, hogy a rendszer képernyő-beállításainak módosítása után újra szeretné-e indítani a számítógépet. Az Igen gombra kattintás előtt feltétlenül mentse a még nem mentett adatokat.


Az aktuális videocsatoló típusa.


A videocsatolóval kapcsolatos információk.


Ide kattintva megtekintheti az összes elérhető videomódot ehhez a csatolóhoz.


A kijelölt videocsatolóhoz elérhető képernyőfelbontások, színek és frissítési időközök összes kombinációja.


Ide kattintva megtekintheti a videocsatolóhoz tartozó eszköz- és illesztőprogram-tulajdonságokat.


A kijelölt videocsatolóhoz használt képernyő típusa.


 A Beállítások lapon a Képernyő felirat alatti listából kiválasztott képernyőhöz elérhető frissítési időközök listája. Nagyobb frissítési frekvencia megadásával csökkentheti a képernyő villódzását.


Ide kattintva megtekintheti a képernyőhöz tartozó eszköz- és illesztőprogram-tulajdonságokat.


A jelölőnégyzet bejelölésével megadhatja, hogy a Frissítési frekvencia felirat alatti listában a képernyő által nem támogatott módok is megjelenjenek. A képernyőhöz nem megfelelő mód megadása komoly megjelenítési problémákat okozhat, és károsíthatja a hardvert. A nem támogatott módok megjelenítéséhez a Rendszergazda csoport tagjaként kell bejelentkeznie.


A kijelölt videocsatolóhoz használt képernyők típusa.


Itt állíthatja be az eszközillesztők által vezérelt hardvergyorsítás szintjét. A csúszkát a Teljes végponttól a Nincs felé húzva fokozatosan letilthatja a hardvergyorsítás egyes részeit, és megállapíthatja, hogy mely részek okoznak problémát a grafikai hardver működésében.


Ezt a lehetőséget választva megadhatja, hogy a Fényújság szövege a képernyő közepén gördüljön át.


Ezt a lehetőséget választva azt adhatja meg, hogy a Fényújság szövege véletlenszerűen gördüljön át a képernyő különböző területein.


Itt állíthatja be a képernyőn mozgó szöveg sebességét.


Az elérhető háttérszínek listája.


Ide írhatja be a megjelenítendő szöveget.


Az aktuális beállítások így fognak megjelenni a képernyőn.


Ide kattintva megadhatja a megjelenítendő szöveg betűtípusát, betűstílusát és méretét.


Az 1. sokszöget és a 2. sokszöget tartalmazó lista. Az egyes sokszögekhez különböző beállításokat adhat meg.


A jelölőnégyzet bejelölésével megadhatja, hogy a kijelölt alakzat aktív legyen. Ha a jelölőnégyzet nincs bejelölve, a kijelölt alakzat nem fog megjelenni, és a képernyő a képernyőkímélő megjelenítésekor fekete lesz.


Itt adhatja meg a kijelölt alakzat vonalainak számát.

Ez a beállítás csak akkor érhető el, ha az Aktív jelölőnégyzet be van jelölve.


Ezt a választógombot bejelölve megadhatja, hogy a kijelölt alakzat két váltakozó színben jelenjen meg, amelyeket a palettákból választhat ki.

A Színek beállítás csak akkor érhető el, ha az Aktív jelölőnégyzet be van jelölve.


Ezt a választógombot bejelölve megadhatja, hogy a kijelölt alakzat több, véletlenszerűen váltakozó színben jelenjen meg.

A Színek beállítás csak akkor érhető el, ha az Aktív jelölőnégyzet be van jelölve.


Itt adhatja meg, hogy az alakzatok fekete háttér előtt vagy munkája fölött jelenjenek-e meg.


Ebben a léptetőmezőben adhatja meg az alappontok számát (1-10).


Ebben a léptetőmezőben a görbék számát (1-100) adhatja meg.


Itt állíthatja be a kép sebességét.


Itt adhatja meg a csillagok sebességét.


Ebben a léptetőmezőben adhatja meg a megjelenített csillagok számát.